2020-yilgi Angliya Superkubogi. 2020-yilgi Angliya Supekubogi (rasmiy nomi FA Community Shield McDonald's "homiylik sabab") – tarixdagi 98-bor oʻtkazilayotgan FA Community Shield turniri. Unda Angliya Premyer-ligasi hamda Angliya kubogining amaldagi gʻoliblari oʻzaro toʻp surishadi. Joriy yilgi final bahsida 2020-2021-yilgi mavsum Premyer-liga chempioni „Liverpool“ hamda Angliya kubogi sohibi „Arsenal“ klublari toʻqnash keldi. Uchrashuvning asosiy vaqti 1:1 hisobidagi durrang bilan yakunlangandan soʻng penaltilar seriysida London klubining qoʻli baland keldi. Bu ikki jamoaning turnir doirasidagi toʻrtinchi uchrashuvi boʻlib ulardan ikkitasida „Liverpool“ning (1979 va 1989-yil) qoʻli baland kelgan boʻlsa, 2002-yilgi final „Arsenal“ning foydasiga hal boʻlgan. Uchrashuv BT Sport 1, BT Sport Extra 1 va BT Sport Ultimate telekanallarida jonli efirda namoyish etildi, keyinroq BBC One telekanalida kun oʻyini sifatida oʻyinning xavfli vaziyatlari taqdim etildi. Finalning radio sharhini Sam Matterface va Trevor Sinclairlar olib borishdi. Oʻyin 2020-yil 29-avgust kuni „Uembli“ stadionida yopiq eshiklar ortida boʻlib oʻtdi. Tarixi. „Arsenal“ finalda „Chelsea“ni 2:1 hisobida magʻlub etib, 14-bor Angliya kubogi chempionligini qoʻlga kiritdi. „Liverpool“ esa 1992-yilda liga Angliya Premyer-ligasi nomini olganidan buyon ilk bora chempion boʻldi. Tafsilotlar.